2.5  میلیون اولدوزو ایزله‌ین بیلیم اینسان‌لاری، بیلیم دونیاسینی هیجانلان‌دیران بیر آچیقلاما وئردی.
روس میلیاردر یوری میلنر و فیسبووکون قوروجوسو مارک زاکربرگین مادی دستک وئردیگی اینگیلیس فیزیک پروفسورو استیون هاوکینگین "اوزای‌لی مدنیت‌لری کشف ائتمک" اوچون باشلاتدیغی پروژه چرچیوه‌سینده ایلک نتیجه‌لر یاییملاندی.
آچیقلامایا گؤره، 2.5 میلیون اولدوزون 234ونده 'نورمال اولمایان' سیگنال‌لار معیین اولوندو.
آچیقلامادا سؤز قونوسو سیگنال‌لارین اوزای‌داکی گلیشمیش مدنیت‌لردن گله‌بیله‌جگی وورغولاندی.
دونیا دیشی وارلیق‌لارین وار اولدوغونو قبول ائتمه‌نین اولدوقجا مومکون بیر تئوری اولدوغونو هر فورصتده دیله گتیرن هاوکینگ، دونیا دیشی وارلیق‌لارین گزگنیمیزی کشف ائتمه‌سی‌نین چوخ یاخشی بیر شکیلده سونلانمایاجاغی گؤروشونده.
بو سببله اونلاری تاپانین ایلک بیزیم اولمامیز لازیم اولدوغونو ایفاده ائدن اینگیلیس فیزیکچی، داها اؤنجه‌کی آچیقلامالاریندا دونیا دیشی وارلیق‌لارین باشقا بیر دئییشله اوزای‌لی‌لارین اینسانلیغین سونونو گتیره‌بیله‌جیی اویاریسینی وئرمیشدی.
بو وارلیق‌لارین کؤچری بیر مدنیته صاحیب اولما احتیمال‌لاری‌نین وورغولایا  هاوکینگ، بو جان‌لی‌لارین اؤز گزگنلرینده‌کی قایناق‌لاری توکتمیش و حیاتا اویغون باشقا گزگن آختاریشی ایچینده اولما احتیمال‌لاری‌نین اولدوغونو دا سؤزلرینه علاوه ائتمیشدی.
